stanford-oval/wikipedia huggingface dataset:
פיליפ אנרי ד'אנסלם

| --- | --- |
אין תמונה חופשית
 לידה:  30 באוגוסט 1864 וורפ, איזר, רון-אלפ, הקיסרות הצרפתית השנייה צרפת
 פטירה:  26 במרץ 1936 (בגיל 71) פריז, הרפובליקה הצרפתית השלישית צרפת
 מדינה:  צרפת 
 השכלה:  האקדמיה הצבאית סן-סיר 
 השתייכות:  הצבא הצרפתי צבא צרפת
 תקופת הפעילות:  1 באוקטובר 1885 – 30 באוגוסט 1926 (40 שנה)
 דרגה:  גנרל
 תפקידים בשירות
 מפקד הדיוויזיה ה-127   מפקד קבוצת הדיוויזיות ה-1 של ארמיית המזרח   מפקד הדיוויזיה ה-38  מפקד הכוחות הצרפתיים בתוניסיה
 פעולות ומבצעים
 מלחמת העולם הראשונה 
 עיטורים
 אות לגיון הכבוד. עיטור מסדר מיכאל הקדוש וג'ורג' הקדוש. אביר מסדר האמבט. אות מסדר מוריס ולזר הקדושים. צלב מלחמת העולם הראשונה של הצבא הבלגי. צלב מלחמת העולם הראשונה של הצבא הצרפתי.  מדליית הניצחון במלחמת העולם הראשונה (ארצות הברית)
 
פליפ אנרי ד'אנסלם (בצרפתית: Philippe Henri d'Anselme;‏ 13 בספטמבר 1862 – 26 במרץ 1936) היה גנרל צרפתי, מפקד דיוויזיה וקורפוס רגלים בחזית המקדונית במלחמת העולם הראשונה, תחת פיקודם הכולל של הגנרלים מוריס סראי, אדולף גיומא ולואי פראנשה ד'אספרה.
תחילת הקריירה

ב-27 באוקטובר 1883 החל ד'אנסלם את לימודיו באקדמיה הצבאית סן-סיר וב-1 באוקטובר 1885 הוסמך כקצין רגלים בדרגת סגן משנה. ד'אנסלם מילא שורת תפקידי פיקוד בלגיון הזרים הצרפתי במרוקו ואלג'יריה. ב-23 בספטמבר 1912 מונה לראש מטה הצבא הצרפתי במרוקו בדרגת לויטננט קולונל. ב-1 בנובמבר 1914 הועלה לדרגת קולונל וב-11 במאי 1915 מונה למפקד חטיבת רגלים במרוקו.
מלחמת העולם הראשונה ואחריתו

ב-22 ביולי 1916 מונה למפקד דיוויזיית הרגלים ה-127 והוצב בחזית המקדונית. ב-14 בספטמבר 1918 פתחו כוחות מדינות ההסכמה בחזית המקדונית בפיקודו של לואי פראנשה ד'אספרה, במתקפה כוללת לאורך עמק הוארדאר במטרה להבקיע את קווי כוחות מעצמות המרכז בפיקודו של הגנרל הגרמני פרידריך פון שולץ. במהלך מתקפה זו, פיקד הגנרל ד'אנסלם על קורפוס שמנה דיוויזיה צרפתית ושתי דיוויזיות יווניות, שתפקידו היה להגן על האגף הימני של כוח התקיפה הסרבי המרכזי ולחבור אליו עם ההגעה לנהר וארדאר. ד'אנסלם זכה להערכה רבה על תפקודו ולקראת סיום הקרבות, ב-26 באוקטובר 1918 הועלה לדרגת גנרל. ביוני 1919 חזר ד'אנסלם לפריז, הוצב בתפקידי מטה ובהמשך שירת כעוזרו הצבאי של שר ההגנה הצרפתי. ב-7 בדצמבר 1924 מונה למפקד הכוחות בתוניסיה. ד'אנסלם פרש משירות צבאי ב-30 באוגוסט 1926 והלך לעולמו 10 שנים מאוחר יותר והוא בן 72 שנים.
ראו גם

צרפת במלחמת העולם הראשונה.
הערות שוליים

↑  פרסיליה, רוברטס מארי, "מלחמת העולם הראשונה-מתקפת הוארדאר" באתר הגוגל ספרים (באנגלית).
| --- | --- |
בקרת זהויות :  BnF: cb15530804x (data)  Léonore: 6422
פסיכרומטר

דוגמה לפסיכרומטר
פסיכרומטר (אנגלית: Psychrometer) הוא מכשיר מדידה השייך למשפחת המכשירים המודדים לחות והידועים כהיגרומטרים. הפסיכרומטר הוא היגרומטר פשוט והוא מכיל שני מדחומים: אחד יבש והשני רטוב. איוד מהמדחום הרטוב מוריד את הטמפרטורה, כך שהוא מראה את הטמפרטורה הנמוכה יותר מאשר המדחום היבש. בטמפרטורה הנמוכה מנקודת הקפאון המצב הפוך: מכיוון שהמדחום הרטוב מתכסה בשכבת קרח, הוא מראה את הטמפרטורה הגבוהה יותר.
לחות יחסית מחושבת מתוך ההפרש בין טמפרטורת המדחום היבש לבין טמפרטורת המדחום הרטוב והעזרות בגרף הפסיכרומטרי.
פירוק אינטרפולטיבי

באנליזה נומרית פירוק אינטרפולטיבי (Interpolative decomposition) מציג מטריצה כמכפלה של שתי מטריצות; האחת בנויה מחלק מהעמודות של המטריצה המקורית, והשנייה מכילה תת-מטריצת יחידה וכל שאר האיברים שלה קטנים מ-2 בגודלם.
הרעיון של הפירוק, ומכאן גם שמו, הוא להציג מטריצה עם יתירות בעמודות (היתירות מתבטאת בדרגה נמוכה יותר ממספר העמודות) כהרחבה (או אינטרפולציה) של עמודות נבחרות מתוך המטריצה.
באנליזה נומרית משתמשים בפירוק לא רק עבור המקרה שבו הדרגה נמוכה, אלא גם עבור המקרה שבו הדרגה הנומרית נמוכה, ואז הפירוק המתקבל מקרב את המטריצה המקורית בדיוק החישוב.
את הפירוק אפשר באופן דומה לבצע על שורות במקום עמודות.
הגדרה

תהי  A מטריצה בגודל  m\times n מדרגה  r, אז ניתן להציג את  A כ:
כאשר:
J היא תת-קבוצה של אינדקסים בגודל  r  מתוך   1,\ldots ,n.
המטריצה  A_{(:,J)} היא מטריצה בגודל  m\times r שמכילה את העמודות באינדקס   J של  A.
X היא מטריצה בגודל  r\times n שכל ערכיה בעלי נורמה קטנה מ-2. ל  X יש תת-מטריצת יחידה בגודל  r\times r .
דוגמה

אם   A  היא מטריצה בגודל  3\times 3 מדרגה 2 :
 A={\begin{bmatrix}34&58&52\\59&89&80\\17&29&26\\\end{bmatrix}}
אז הפירוק האינטרפולטיבי שלה ע"פ עמודות הוא:
ולפי שורות:
אלגוריתם לחישוב הפירוק

עבור מטריצה  A בגודל  m\times n, נחשב באופן הבא את הפירוק האינטרפולטיבי שלה מסדר  k:
נחשב פירוק QR של A עם פרמוטצית עמודות: AP=QR
נסמן:  R=\left[{\begin{array}{c|c}R_{11}&R_{12}\\\hline 0&R_{22}\end{array}}\right] כאשר  R_{11} היא מטריצה  k\times k,  R_{12}  היא מטריצה בגודל k\times (n-k), ו  R_{22} היא מטריצה  (m-k)\times (n-k)
נסמן:  Q=\left[{\begin{array}{c|c}Q_{1}&Q_{2}\end{array}}\right] כאשר  Q_{1} היא מטריצה  m\times k ו  Q_{2} היא מטריצה  m\times (m-k)
נחשב:  B=Q_{1}R_{11} ונשים לב שקיימים  K אינדקסים  J כך ש  B=A_{(:,J)}
נחשב:  X=\left[{\begin{array}{c|c}I_{k}&R_{11}^{-1}R_{12}\end{array}}\right]P^{T} כאשר  I_{k} היא מטריצת היחידה בגודל  k\times k
ונקבל:  A=BX
לקריאה נוספת

Cheng, Hongwei, Zydrunas Gimbutas, Per-Gunnar Martinsson, and Vladimir Rokhlin. "On the compression of low rank matrices." SIAM Journal on Scientific Computing 26, no. 4 (2005): 1389-1404.
Liberty, E., Woolfe, F., Martinsson, P. G., Rokhlin, V., & Tygert, M. (2007). Randomized algorithms for the low-rank approximation of matrices. Proceedings of the National Academy of Sciences, 104(51), 20167-20172.
פיטר מונק

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  8 בנובמבר 1927 בודפשט, ממלכת הונגריה 
 פטירה:  28 במרץ 2018 (בגיל 90) טורונטו, קנדה 
 מדינה:  קנדה, הונגריה 
 השכלה:  אוניברסיטת טורונטו 
 מספר צאצאים:  5 
 פרסים והוקרה:  שותף במסדר קנדה (2008)  פרס וודרו ווילסון לאזרחות תאגידית (2002)  מדליית יובל הזהב של המלכה אליזבת השנייה  צלב המפקדים של מסדר ההצטיינות של הרפובליקה ההונגרית  מדליית יובל היהלום של המלכה אליזבת השנייה 
 
פיטר מונק (בהונגרית: Munk Péter; באנגלית: Peter Munk; ‏8 בנובמבר 1927 – 28 במרץ 2018) היה איש עסקים ופילנתרופ יהודי-הונגרי-קנדי. שימש כחבר מסדר קנדה ודוקטור לשם כבוד של הטכניון.
קורות חייו

מונק נולד בבודפשט, במשפחה יהודית מסורתית ממעמד הביניים. אביו היה לאיוש מונק (אחיין של ברנט מונקצ'י), איש עסקים, ואמו קטו לבית אדלר. מונק הוא מניצולי רכבת קסטנר שבאמצעותה הגיע בשנת 1944 לשווייץ. אמו גורשה לאושוויץ והצליחה לשרוד. בשנת 1948 היגר משווייץ לקנדה, שהייתה למולדתו המאומצת. ב-1952 סיים לימודי הנדסת חשמל באוניברסיטת טורונטו.
מונק נפטר בטורונטו ב-28 במרץ 2018. הותיר אחריו אישה, מלאני לבית בוסנקט, שלוש בנות ושני בנים.
פעילות עסקית

ב-1958 הקים את "קליירטון", מפעל למערכות מוזיקה ביתיות שייחודן היה בעיצובן המודרני. אחד מדגמיו הוצג בסרט "הבוגר".
בהמשך הפך ליזם נדל"ן בינלאומי. את פעילותו זו התחיל בתחום התיירות כשהקים רשת מלונות באיי פיג'י. בהמשך התרחב לאוסטרליה שם רכש את השליטה ברשת מוטלים, אותה שידרג לרשת מלונות ואתרי נופש .Southern Pacific Hotel Corp. כשמכר אותה ב-1981 היו לחברה 80 מלונות ואתרי נופש. בשנת 1994 רכש את "טריזק", חברת נדל"ן קנדית כושלת, השביח אותה והפך לקרן ריט. ב-2006 החברה, שהייתה אז השלישית בגודלה בארצות הברית, נמכרה ב-4.8 מיליארד דולר. אזור פעילות נדלנ"ית נוספת של מונק היה במדינות הקומוניסטיות לשעבר: הונגריה, סלובקיה, פולין, צ'כיה ורומניה. ב-1999 פתח בבודפשט את קניון WestEnd City, ב-2000 את Pólus City Center בברטיסלאבה, וב-2005 את Silesia City Center בקטוביץ. ב-2013 פיתח אתר תיירות בעיירה טיווט שבמונטנגרו.
ב-1985 נכנס מונק לתחום כריית הזהב, בהקימו את חברת באריק גולד שהיה יושב הראש שלה עד מותו. פעילותה החלה ברכישת מכרה זהב פתוח בנבדה. נכון ל-2021 "באריק גולד" היא החברה השנייה בגודלה בעולם לכריית זהב, היא מפעילה 16 מכרות פעילים ומחזיקה במרבצי הזהב הגדולים בעולם. ב-2010 היא הפיקה 7.8 מיליון אונקיות זהב.
פעילות ציבורית

יושב ראש של קרן קראון של אוניברסיטת טורונטו (University of Toronto Crown Foundation).
חבר בחבר הנאמנים של בית החולים האוניברסיטאי של טורונטו (Toronto General Hospital Hospital).
חבר במועצת הזהב העולמית (World Gold Council).
חבר כבוד של נשיאות הקרן הקיימת, טורונטו.
פעילות פילנתרופית

1992 - הקמת "קרן התרומות של פטר מונק" (Peter Munk Charitable Foundation) שב-2008 "הייתה שוה" 159 מיליון דולר.
1997 – תרומה של 6 מיליון דולר קנדי להקמת המרכז הקרדיולוגי ע"ש פטר מונק ב לבית החולים האוניברסיטאי של טורונטו.
תרומה להקמת ארמון האמנויות (Művészetek Palotája) שנפתח ב-2005 בבודפשט.
2006 – תרומה של 37 מיליון דולר קנדי לבית החולים האוניברסיטאי של טורונטו.
תרומה של 50 מיליון דולר קנדי לאוניברסיטת טורונטו, להקמת "בית ספר מונק לעניינים גלובליים".
תרומה של 45 מיליון דולר לטכניון - מכון טכנולוגי לישראל.
2008 - תרומה למוזיאון למורשת היהדות הדוברת הונגרית, צפת.
אותות הוקרה

דוקטור לשם כבוד של קולג' אופסלה, ניו ג'רזי.
דוקטור לשם כבוד של אוניברסיטת בישופ'ס, קוויבק.
1993 - חבר (Companion) במסדר קנדה.
1995 - דוקטור לשם כבוד של טריניטי קולג', אוניברסיטת טורונטו.
1999 - דוקטור לשם כבוד של אוניברסיטת קונקורדיה, מונטריאול.
2001 - דוקטור לשם כבוד של הטכניון –מכון טכנולוגי לישראל.
2002 – פרס המרכז הבינלאומי ע"ש וודרו וילסון לאזרחות תאגידית.
2005 - דוקטור לשם כבוד של ה-Sacred Letters מטריניטי קולג', אוניברסיטת טורונטו, יחד עם רעיתו מלני.
2008 - שותף (Companion) במסדר קנדה.
לקריאה נוספת

Richard Rohmer, Golden Phoenix: The Biogapty of Peter Munk, Key Porter Books, Toronto, 1997
הערות שוליים

↑  רשימת דוקטורים לשם כבוד של הטכניון (2001)
↑  אתר אוניברסיטת טורונטו (באנגלית)
1 2  ארכיון אוניברסיטת קונקורדיה
↑  אתר בלומברג 6 ביוני 2006
↑  ענת ציפקין, חזקות מכדי ליפול, באתר כלכליסט, 30 בנובמבר 2011
↑   Midas Munk has a real heart of gold, The Telegraph, 26 February 2008
↑  אתר בהונגרית על ידועי שם יוצאי הונגריה
↑  דף מידע של המוזיאון למורשת היהדות הדוברת הונגרית (חפשו: מונק)
| --- | --- |
בקרת זהויות :  GND: 121735364X  ISNI: 0000 0000 9264 9851  LCCN: nb97094094  VIAF: 5277154198323020230008   WorldCat (עם VIAF): 5277154198323020230008
פסטיבל הסרטים קרתגו

| --- | --- |

 סוג:  פסטיבל קולנוע 
 מדינה:  תוניסיה תוניסיה
 מיקום:  תוניס 
 מייסדים:  טאהר צ'ריה 
 מועדים
 תאריכי פעילות:  1966–הווה (כ־58 שנים) 
 קואורדינטות:  36°48′03″N 10°10′48″E﻿ / ﻿36.8008°N 10.18°E﻿ / 36.8008; 10.18
 www.jcctunisie.org
 he
 
פסטיבל הסרטים קרתגו הוא פסטיבל קולנוע דו-שנתי הנערך בחסות ממשלת תוניסיה.
נוסד בשנת 1966 על ידי משרד התרבות התוניסאי ביוזמה של הבמאי טאהר צ'ריה. בפסטיבל משתתפים סרטים שמקורם במזרח התיכון ובאפריקה.
הסרט המנצח זוכה בפרס תנית הזהב, על שמה של אלת העיר קרתגו.
הסרטים הזוכים

1988: חתונה בגליל, מישל חלייפי, פלסטין
1992: La nuit, מוחמד מאלאס, סוריה
1994: שתיקות הארמון, מופידה טלאטלי, תוניסיה
1996: Salut cousin, מרזק אלוש, אלג'יריה
1998: Vivre au paradis, בורלם גורדז'ו, אלגיריה
2000: Dolé, אימונגה איבנגה, גבון
2002: Le prix du pardon, מנסור סורה וייד, סנגל
2004: A Casablanca, les anges ne volent pas, מוחמד אסלי, מרוקו
2006: Making-Off, נורי בואזיד, תוניסיה
2008: טזה, היילה גרימה, אתיופיה
2010: מיקרופון, אחמד עבדאללה, מצרים
פסיכרוספירה

פסיכרוספירה( ψυχρός - קר ו σφαῖρα - כדור(ביוונית)) היא שכבת מים בעומק בין 100 ל-700 מטר מתחת לפני האוקיינוסים עם טמפרטורה של 4 מעלות צלזיוס שממלאת את כלל האוקיינוסים מקטבים עד קו המשווה ונוצר בגלל כך שמים בטמפרטורה הזאת הם בעלי צפיפות הגדולה ביותר ולכן נוטים לשקוע כמה שמתאפשר להם.
השכבה הזו נוצרת כאשר הקטבים של כדור הארץ מכוסים בקובעי קרח שגורמים להתקררות המים סביבם בכמויות גדולות ופיזורם בכל רחבי האוקיינוס העולמי. בגלל שמים קרים מכילים אחוזי חמצן גבוהים יותר יחסית הדבר גורם להגעתו לעמקים והגברת תנועת המים: גורמים המספקים תנאיים שמאפשרים חיים עמוקים יותר לבנתוס.
פסגת באנה

| --- | --- |
אין תמונה חופשית
 מידע כללי
 על שם:  Banna 
 גובה:  2,420 מ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  79°55′00″S 155°03′00″E﻿ / ﻿79.9167°S 155.05°E﻿ / -79.9167; 155.05
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת באנה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת באנה
 
פסגת באנה (באנגלית: Banna Peak) היא הר בקצה הדרומי של רכס באנה, בצפון מזרח רכס בריטניה שבאנטארקטיקה.
גובהה של הפסגה 2,420 מטרים מעל פני הים.
היסטוריה > מקור השם

שמה של הפסגה (כמו גם של רכס בריטניה) ניתן לה על ידי משלחת החקר הגאולוגי של אוניברסיטת וייקאטו מניו זילנד, שנערכה בין השנים 1978–1979. באנה הוא שם היסטורי של מבצר בבריטניה, בחומת אדריאנוס, ושם הפסגה ניתן לה בשל הקשרה לבריטניה.
הערות שוליים

1 2 3  מידע גאוגרפי והיסטורי
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
פרנק רבריווני

פרנק רבריווני (בצרפתית: Franck Rabarivony; נולד ב-15 בנובמבר 1970) הוא כדורגלן צרפתי-מלגשי ששיחק בעמדת המגן השמאלי.
קריירה

רבריווני התחיל את הקריירה שלו במחלקת הנוער של אוסר ובגיל 18 הצטרף לקבוצת המילואים של המועדון. ב-19 בדצמבר 1992 ערך את הופעת הבכורה שלו בקבוצה הבוגרת בניצחון 1-4 נגד לה הבר.
בקיץ 1998 חתם בריאל אוביידו מהלה ליגה. בהמשך שיחק גם בוויטוריה דה גימארייש וסקודה קסנתי.
בקיץ 2003 חתם בלה טמפון מראוניון במדיה שיחק 5 עונות.
בשנת 2003 הצטרף לנבחרת מדגסקר אותה ייצג בזכות מוצא הוריו. ב-11 באוקטובר 2003 ערך את הופעת הבכורה שלו בנבחרת בתיקו 1-1 נגד בנין.
תארים

ליגת העל הצרפתית: 1995/1996
קופה דה פראנס: 1993/1994, 1995/1996
גביע האינטרטוטו: 1997
ליגת העל של ראוניון: 2003/2004, 2004/2005, 2005/2006, 2006/2007
קופה דה ראוניון: 2007/2008
פיליפ ארדיטי

| --- | --- |
אין תמונה חופשית
 לידה:  1979 (בן 45 בערך) ז'נבה, שווייץ 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (2004) 
 פרופיל ב-IMDb
 
פיליפ ארדיטי (באנגלית: Philip Arditti; נולד ב-1979) הוא שחקן קולנוע, טלוויזיה ותיאטרון יהודי-בריטי.
ביוגרפיה

ארדיטי נולד בז'נבה, גדל באיסטנבול ועבר עם משפחתו ללונדון ב-1999. בעל אזרחות איטלקית.
קריירה

בשנת 2008 הופיע בהפקת הטלוויזיה הביוגרפית של ה-BBC ושל ה-HBO, "הבית של סדאם".
בסדרה אשר מבוססת על חייו ועל תקופת של שלטונו של העריץ, נשיא עיראק לשעבר סדאם חוסיין, גילם ארדיטי את דמותו של עודאי חוסיין, בנו הראשון של סאדם.
הופיע בתפקיד קטן בדרמה הקומית של מייק לי "חופשייה ומאושרת" ב-2008.
בשנת 2018 החל לשחק בסדרת הטלוויזיה "נשקי אותי קודם", הפקה משותפת של ערוץ 4 ונטפליקס, בתפקיד של אזול.
פילמוגרפיה

The Way of the Wind‏ (TBA)
Father & Son (2009)
Vidiotic (2009)
Silent Witness (2008)
Spooks: Code 9 (2008)
House of Saddam (2008)
10 Days to War (2008)
Blowback 2008
Happy-Go-Lucky (2008)
The Whistleblowers (2007)
Fit for Purpose (2007)
Really (2006)
Chicken Soup (2006)
Caerdydd (2006)
Chopratown(2006)
Spooks (2005)
MI-5 (2005)
The Sting (2005)
Casualty (2004)
Who Knows Best (2004)
פילמוגרפיה > טלוויזיה

דומינה (2021)
פיסלדייר

| --- | --- |

 
 מאכלים
 סוג:  מנה 
 מוצא:  צרפת, איטליה 
 מרכיבים עיקריים:  לחם 
 
פיסלדייר או פיסאלאדייר (בצרפתית: Pissaladière) הוא מאפה מהמטבח הצרפתי, המקובל בדרומה של צרפת באזור פרובאנס, ובייחוד באזור הערים ניס, מרסיי וטולון, וכן בצפון מערב איטליה באזור ליגוריה.
המאכל הוא מאפה שטוח, העשוי בצק הדומה לבצק פיצה, עליו שמים בצלים מבושלים או מאודים וכן שום, ואנשובי (דגים שלמים או ממרח אנשובי). באיטליה, באזור סן רמו נהוג להגיש את המאפה שעליו מוצרלה.
המאפה נאפה באופן הדומה לאפיית פיצה, ומוגש כשהוא חם.
כיום המאפה מוגש כמתאבן בראשית הארוחה, אולם בעבר נאכל כארוחת בוקר.
שמו של המאכל מקורו בשילוב בין המילה הצרפתית הקדומה pescion, מלטינית: piscis - דג, ו"salat" - מלח, היינו "דג מומלח" בשל האנשובי המלוח המצוי על המאפה.
פסגת בוזוולי

| --- | --- |
אין תמונה חופשית
 מידע כללי
 על שם:  נאופיט בוזוולי 
 גובה:  1,256 מ' 
 מיקום:  אזור הברית האנטארקטית,
 קואורדינטות:  63°45′49″S 58°32′09″W﻿ / ﻿63.7636°S 58.5358°W﻿ / -63.7636; -58.5358
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגת בוזוולי(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגת בוזוולי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת בוזוולי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת בוזוולי
 
פסגת בוזוולי או פסגת בוזבלי (באנגלית: Bozveli Peak ; בבולגרית: връх Бозвели) היא פסגה ברמת טרקיה בחצי האי טריניטי, באזור ארץ גרהאם של חצי האי האנטארקטי, שבאנטארקטיקה.
פסגת בוזוולי ממוקמת 3.78 קילומטרים דרומית-מזרחית מפסגת אנטונוב;
פסגת בוזוולי ממוקמת 2.7 קילומטרים דרומית מערבית מהר דיימלר;
פסגת בוזוולי ממוקמת 6.45 קילומטרים דרומית-מזרחית מפסגת סקאקאוויצה שברמת קונדופריי.
פסגת בוזוולי מתנשאת מעל קרחון ויקטורי, שמדרום-מערב לה.
גובהה של פסגת בוזוולי 1,251 מטרים מעל פני הים.
היסטוריה > גילוי ומיפוי הפסגה

הפסגה מופתה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.
היסטוריה > מקור השם

הפסגה נקראת על שם המלומד הבולגרי הנאופיט בוזוולי (1785-1848), אחד ממנהיגי הכנסייה האורתודוקסית הבולגרית.
לקריאה נוספת

הגאזט האנטארקטי הבולגרי (בבולגרית)
פיסקו (הר)

| --- | --- |
הנוף הנשקף מפסגת הר פיסקו
הנוף הנשקף מפסגת הר פיסקו
 מידע כללי
 גובה:  5,752 מ'
 מדינה:  פרו 
 מיקום:  פרו מחוז אנקאש, פרו
 רכס הרים:  קורדיירה בלאנקה 
 העפלה ראשונה:  12 ביולי 1951
 קואורדינטות:  9°1.63′S 77°39.24′W﻿ / ﻿9.02717°S 77.65400°W﻿ / -9.02717; -77.65400
  (למפת פרו מוגדלת) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטפיסקו(למפת פרו רגילה) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטפיסקו
 
פיסקו (בספרדית: Pisco או Pishqo; פירוש השם בקצ'ואה: "ציפור") הוא הר ברכס הקורדיירה בלאנקה ("הרכס הלבן") במרכז פרו, בתחומי הפארק הלאומי וסקראן, כ-60 ק"מ צפונית לוואראס. גובהו של ההר 5,752 מ' מעל פני הים.
פסגת ההר נכבשה לראשונה ב-12 ביולי 1951. בעבר, נחשב הטיפוס על ההר לקל יחסית, אך ב-2004, כתוצאה מההתחממות העולמית, ניתק אחד הקרחונים המכסים את ההר, וכעת העפלה לפסגה כרוכה בטיפוס על קיר קרח שגובהו למעלה מ-50 מ'.
פרנק קפרה

| --- | --- |

 לידה:  18 במאי 1897 Bisacquino, איטליה 
 פטירה:  3 בספטמבר 1991 (בגיל 94) לה קווינטה, ארצות הברית 
 מקום קבורה:  Coachella Valley Public Cemetery 
 שם לידה:  Francesco Rosario Capra 
 סוגה מועדפת:  סרט תעמולה, קומדיה מטורפת 
 מדינה:  ממלכת איטליה, איטליה, ארצות הברית 
 תקופת הפעילות:  מ-1922 
 מקום לימודים:  המכון הטכנולוגי של קליפורניה  תיכון מניואל ארטס 
 בן או בת זוג:  Helen Howell (1923–1928) 
 צאצאים:  פרנק קפרה הבן 
 פרסים והוקרה:  המדליה הלאומית לאומנויות (1986)  פרס מכון הסרטים האמריקאי על מפעל חיים (1982)  פרס צלחת הזהב (1970)  פרס אוסקר לבמאי הטוב ביותר  פרס אינקפוט (1974)  פרס אוסקר לבמאי הטוב ביותר (1933)  פרס אוסקר לבמאי הטוב ביותר  מדליית הניצחון במלחמת העולם השנייה  Honorary Officer of the Order of the British Empire  פרס מועצת ביקורת הקולנוע האמריקנית לסרט הטוב ביותר  מדליית המערכה האמריקנית  כוכב בשדרת הכוכבים בהוליווד  מדליית הניצחון  מדליית השירות המצוין  לגיון ההצטיינות 
 פרופיל ב-IMDb
 
פרנק קפרה
פרנק קפרה (באיטלקית ואנגלית: Frank Capra;‏ 18 במאי 1897 – 3 בספטמבר 1991) היה במאי קולנוע, מפיק ותסריטאי איטלקי-אמריקני, זוכה ארבעה פרסי אוסקר, אשר נודע בעיקר בזכות קלאסיקת חג המולד "אלו חיים נפלאים".
ביוגרפיה

נולד בשם פרנצ'סקו רוסריו קפרה (באיטלקית: Francesco Rosario Capra) בפרובינציה פלרמו שבאי סיציליה, איטליה, למשפחה מרקע נוצרי. בשנת 1903, כשהוא בן שש, עבר עם משפחתו לארצות הברית. הם השתקעו בלוס אנג'לס, ושם קפרה למד הנדסה כימית. הוא התגייס לצבא ארצות הברית כחודש וחצי לאחר סיום מלחמת העולם הראשונה, אולם חלה בשפעת הספרדית ונאלץ להשתחרר בתום שירות של פחות מחודשיים.
הוא החל את דרכו בתעשיית הקולנוע האמריקנית כבמאי סרטי ראינוע החל משנת 1922. ב-1930 החל קפרה לעבוד עם האל רוץ' ומאק סנט, וכתב תסריטים לקומדיות הסלפסטיק שלהם. הוא חתם חוזה באולפני קולומביה, וב-1934 ביים את הקומדיה המצליחה "זה קרה לילה אחד", שזיכתה אותו בפרס האוסקר לבמאי הטוב ביותר (גם השחקן בתפקיד הראשי, קלארק גייבל, זכה באוסקר על משחקו בסרט). מכאן החלה הקריירה של קפרה לפרוח. הוא ביים את "גברת ליום אחד", "ברודוויי ביל" ו"מר דידס הולך העירה", כולן קומדיות שהציגו את הצד האנושי שבדמויות. בסרטו "אופק אבוד", לדוגמה, הציג קפרה את סיפורה של קבוצת מטיילים בהרי ההימלאיה, החיים באוטופיה.
ב־1938 ביים את "הן לא תקחהו עמך", סרט שזכה בפרס האוסקר לסרט הטוב ביותר וזיכה את קפרה בשנית בפרס האוסקר לבמאי הטוב ביותר. שנה אחר כך ביים את מר סמית הולך לוושינגטון, סרט שנחשב לאחד הסרטים הגדולים שהופקו אי פעם בהוליווד. בסרט מגלם ג'יימס סטיוארט איש ישר-דרך, הנבחר לשמש סנאטור כחלק מקנוניה פוליטית. כשהוא מבין זאת הוא מתנער מן המזימה ומראה לכולם מה זו דמוקרטיה. הסרט היה מועמד ל-11 פרסי אוסקר ומיצב את קפרה כאחד מגדולי הבמאים האמריקנים בתקופתו.
בהמשך ביים קפרה קומדיות מצליחות כ"פגוש את ג'ון דו" ו"רעל ותחרה". ב-1946 ביים את סרטו הגדול מכולם, "אלו חיים נפלאים". למרות שבזמנו היה הסרט כישלון קופתי, הוא קיבל חמש מועמדויות לאוסקר, כולל לסרט ולבמאי, וזיכה את קפרה בפרס גלובוס הזהב על הבימוי. הסרט זכה לעדנה מחודשת עם בואה של הטלוויזיה, אז שודר כל שנה בערב חג המולד ועם השנים היה לסרט הכריסטמס האולטימטיבי. קפרה יצר את הסרט על פי כל המרכיבים שאפיינו את סרטיו בעבר. זוהי דרמה סנטימנטלית אודות אב שנקלע למשבר פיננסי בחייו ושוקל התאבדות. מלאך היורד מן השמיים מראה לו אלו חיים נפלאים יש לו, למעשה. לאחר מכן ביים דרמה קומית על פי ספרו זוכה פרס פוליצר של ראסל קרוז "מצב האומה", בה כיכבו ספנסר טרייסי וקתרין הפבורן, והמשיך בבימוי קומדיות הוליוודיות קלילות. סרטו האחרון היה גרסה שנייה לסרטו מ־1933, "גברת ליום אחד" בכיכובם של גלן פורד ובטי דייוויס, עליו קיבל קפרה מועמדות לאיגוד הבמאים האמריקני.
קפרה מת בשיבה טובה, בשנת 1991, בגיל 94. בנו, פרנק קפרה ג'וניור ונכדו פרנק קפרה השלישי ממשיכים את דרכו בתעשיית הקולנוע האמריקנית. האחד כמפיק והשני כעוזר במאי ובמאי משנה וכמו כן גם כמפיק.
הישגים ראויים לציון

כיהן כנשיא גילדת הבמאים של אמריקה בין השנים 1939–1941, ולאחר מכן בין השנים 1960–1961.
כיהן כנשיא האקדמיה האמריקאית לקולנוע בין השנים 1935–1939.
ביים עשרה שחקנים שונים שקיבלו מועמדות לפרס האוסקר. שניים מתוכם, קלארק גייבל וקלודט קולברט זכו בפרס.
הנחה את טקס פרסי האוסקר בשנים 1936 ו- 1939.
שימש כראש חבר השופטים של פסטיבל ברלין בשנת 1958.
מכון הסרטים האמריקאי בחר בארבעה מסרטיו לרשימת 100 הסרטים מעוררי ההשפעה ביותר של כל הזמנים, כשבמקום הראשון ניצב "אלו חיים נפלאים".
השבועון "Entertainment Weekly" דירג אותו במקום התשיעי ברשימת 100 הבמאים הגדולים של כל הזמנים.
זוכה פרס על מפעל חיים מטעם "המכון האמריקני לקולנוע" (AFI) בשנת 1982.
בין השנים 1942–1948 ביים או היה שותף לבימוי שמונה סרטי מלחמה דוקומנטריים. סדרת סרטי התעודה שביים בין השנים 1943–1945 שאוגדות תחת השם "למה אנו נלחמים", נחשבת במידה מרובה כיצירת מופת של  תעמולה. סרטו "Prelude to War", שמתוך סדרה זו, זיכה אותו בפרס האוסקר בקטגוריית הסרט הדוקומנטרי הטוב ביותר. כמו כן עוטר במדליית השירות המצוין.
פסגת בולדווין (אנטארקטיקה)

ערך זה עוסק בהר באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  Thomas Scott Baldwin 
 גובה:  2,100 מ' 
 מיקום:  אזור הברית האנטארקטית,
 קואורדינטות:  64°23′00″S 60°45′00″W﻿ / ﻿64.3833°S 60.75°W﻿ / -64.3833; -60.75
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגת בולדווין(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגת בולדווין(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת בולדווין(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת בולדווין
 
פסגת בולדווין (באנגלית: Baldwin Peak) היא פסגה בצפון ארץ גרהאם בחצי האי האנטארקטי שבאנטארקטיקה.
הפסגה ממוקמת בין קרחון ליליינטל לבין הר ברי.
גובה הפסגה 2,100 מטרים מעל פני הים.
היסטוריה > גילוי הפסגה

הפסגה צולמה על ידי משלחת הסקר האווירי של שטחי חסות איי פוקלנד בשנים 1957–1956, ומופה בעקבות תצלומים אלה על ידי סקר שטחי חסות איי פוקלנד.
היסטוריה > מקור השם

שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.
הפסגה (בדומה לאתרים רבים בסביבה, הנקראים על שמם של מהנדסי תעופה) נקראת על שמו של תומאס סקוט בולדווין - ממציא אמריקאי אשר פיתח מצנח יציב.
הערות שוליים

1 2 3 4 5  מידע גאוגרפי והיסטורי
↑  ראו ב"לקריאה נוספת" בספרו של Damien Gildea
↑  מידע גאוגרפי